Örülök, hogy vissza tudtál jönni Tokióba.
Nem nagy ügy. Téged is áthelyeztek.
Igaz, drága testvérem?
Igen.
Egy PR-cégtől egészen a Miniszterelnöki Kabinetig.
Ez ám az előrelépés!
Helyettesként nincs akkora szerepem,
de sose hittem, hogy a kormánynak fogok dolgozni.
Nem tudom, képes vagy-e rá.
Ne csinálj hülyeséget, és ne rúgasd ki magad!
Miért mondod ezt?
Viccnek szántad, de el se tudod képzelni, micsoda nyomás van rajtam.
Lehet, hogy beszédet is kell írnom a miniszterelnöknek.
Ez fantasztikus! Sok sikert kívánok akkor!
Én is neked.
De néha te is fizethetsz, jó?
Rendben.
- Itt van. - Köszönöm!
Matsuda kisasszony!
- Most már bemehet. - Köszönöm!
Elnézést! Köszönöm.
Kohei…
A NETFLIX SAJÁT GYÁRTÁSÚ SOROZATA
Ez itt…
a Miniszterelnökség Hírszerzési irodája.
Tudod, milyen munka folyik itt.
A szűretlen információ csak zavart szül.
Mi válogatjuk ki, mi jusson el a nyilvánossághoz.
Először találd meg,
kik jelenthetnek problémát
az Eishin Akadémia ügyében, beleértve az újságírókat is!
Igenis, uram.
AZ AKADÉMIA VÁSÁRLÁSA
TÖRÖLT FIZETÉSI ELŐZMÉNY
Rendben. Ezeket elküldjük.
Köszönöm a kemény munkát!
Nincs mit.
Bízzunk Kurosaki úrban!
Jó.
A körülményeket figyelembe véve teljesen egyértelmű,
hogy szívességeket tettek.
A Miniszterelnöki Hivatal is érintett?
A Miniszterelnöki Hivatalnak nincs köze ehhez.
Ha megjelennek az iratok, egyértelmű lesz.
Mivel nincs közünk hozzá,
iratok sem lesznek erről.
Következő kérdés.
Határozott válasz.
Igen.
A NAGOJAI ÜGYÉSZSÉG HIVATALA
Már nincs visszaút számukra.
El is tussolhatják.
Mekkora felfordulás egy kis árengedmény miatt!
Ez nem csak egy kis árengedmény. Ez hatalmas probléma!
De nekünk nincs okunk vizsgálódni.
Nem pont az ilyen esetekre van a Különleges Ügyosztály?
Várjunk, és kiderül.
Lehet, hogy a sajtó találta ki.
Az adatok és az állítások különböznek.
Ne csak rendezgesd őket!
Semmisíts meg minden iratot a tárgyalásokról!
Mindennap ezt akarják tenni,
hogy passzoljon a nyilatkozatokkal?
Pontosan ezt fogjuk tenni.
Én ezt nem csinálhatom tovább. Kérem!
Suzuki!
Eddig hűséges hivatalnok voltam.
Büszke vagyok arra, hogy itt dolgozhatok.
- Akkor folytasd szépen a munkát! - De ez…
- Ez bűncselekmény. - Suzuki!
Hívja, ahogy akarja, de a nép bizalmával játszik!
Nekem úgy tűnik…
nem érted, mi a dolga egy közhivatalnoknak.
Megmondtam neked.
Minden felelősséget vállalok.
Akkor az a minimum, hogy Kajimát
és a többieket felmenti ezalól.
Megcsinálom egyedül.
Akárhogy is, csak végezz vele!
Törölj ki minden változtatás előtti digitális adatot!
Elnézést!
Matsuda Anna vagyok a Touto Newstól.
A Pénzügyi Főigazgatóságon dolgozik?
Feltennék pár kérdést. Lenne rám egy kis ideje?
Miről van szó?
Suzuki Kazuyának hívják, igaz?
Az Eishin Akadémiáról szeretném kérdezni.
Semmit se tudok róla.
Szia!
- Jó későn értél ma haza. - Igen.
Ittál?
Igen, egy kicsit. Néhány munkatársammal.
Ez nem jellemző rád. Felhívhattál volna.
Sajnálom!
Kazuya!
Jól vagy?
Miért kérded?
Tökéletesen jól vagyok.
…HOGY GYORSAN FIZESSEN…
…A MEGFELELŐ JÓVÁHAGYÁSOK UTÁN…
…A SZEMÉT ELTÁVOLÍTÁSA NÉLKÜL…
…A SZEMÉT ELTÁVOLÍTÁSA UTÁN…
…SZÜKSÉGES-E…
…NYITOTT KÉRDÉSEK…
…MEGTÖRTÉNT…
…MEGOLDOTTÁK…
Matsuda a Touto Newstól.
Az Eishin Akadémia kapcsán
a Pénzügyminisztériumnak választ kell adnia
a terület áron alul történt…
Röviden kérdezzen!
Nem adtak kielégítő magyarázatot,
és többen felszólították
Mouri főigazgató urat, hogy tanúskodjon a parlamentben.
Nem gondolja, hogy a kormánynak kötelessége
megfelelő válaszokat adnia?
A kormány és a kormányzó párt együtt fogják megbeszélni a témát.
Ami a megsemmisített tárgyalási dokumentumokat illeti…
Térjen a lényegre!
Maga szerint ez elfogadható?
Tudomásom szerint
a hivatalos iratok minden szabálynak megfelelően
lettek kezelve.
Azonban egyes dokumentumok állapotát nem ismerem.
Az illetékes szervet kérdezze!
VALLOMÁST VÁRNAK A PÉNZÜGYI FŐIGAZGATÓTÓL
Elnézést!
Matsuda Anna vagyok a Touto Newstól. Van egy perce?
- Elnézést! - Az Eishin Akadémiáról szeretném…
…az ellenzéki párt ma is
kemény kérdéseket szegezett a kormánynak
az Eishin-botrány és az áron aluli telekeladás kapcsán.
Miért nem kérdezzük meg az érintetteket?
- - Így van! - Tegye!
Elnök úr! Indítványozom a főigazgató úr behívását!
Az ellenzéki párt kérdéseinek nagy része…
VAGYONKEZELŐ OSZTÁLY EISHIN AKADÉMIA DOKUMENTUMAI
EISHIN AKADÉMIÁNAK TÖRTÉNT ELADÁS
MÁSOLÁS USB-ADATHORDOZÓRA
NEGYVENHÉT FÁJL MÁSOLÁSA
FÁJLOK LOMTÁRBA HELYEZÉSE
LOMTÁR ÜRÍTÉSE
BIZTOS, HOGY TÖRLI EZT A 2 ELEMET?
IGEN
MATSUDA ANNA, TOUTO NEWS
EISHIN AKADÉMIA VÁLTOZTATÁSOK LISTÁJA
KÖVETKEZŐ
INDÍT
Kazuya!
Történt valami az irodában?
Mire gondolsz?
Úgy értem…
Mostanában semmit nem mesélsz a munkáról.
Látom a tévében, milyen nehéz most neked,
ezért aggódom érted.
Sajnálom.
Azt mondták, ne beszéljek róla senkivel.
Érthető.
Végül is titoktartást fogadtál. Bocsánat.
BEJÖVŐ HÍVÁS
Bocsánat! Csak…
Ki mondta, hogy megnézheted?
Miért nézted a telefonomat?
Muszáj volt. Folyamatosan csörgött.
Kazuya!
Mi történt?
Sajnálom!
Én…
Azt hiszem, valami szörnyűt tettem.
Kazuya…
Kazuya!
A GYANÚ SZERINT HOZZÁNYÚLTAK AZ EISHIN-ÜGY DOKUMENTUMAIHOZ
- Matsuda! - Igen, láttam.
A Maicho megelőzött minket.
- Ez aztán a szenzáció! - Igen.
A GYANÚ SZERINT HOZZÁNYÚLTAK AZ EISHIN-ÜGY DOKUMENTUMAIHOZ
Vajon ki lehetett a forrásuk?
Biztos egy belsős ember volt.
Szervusz!
Szép kis cikk jelent meg ma!
- Gondolom, tűkön ülsz. - Igen.
Ha tovább húzódik az ügy, nehéz lesz kimásznunk belőle.
Ha nem tudunk dolgozni a parlamentben,
az emberek elpártolnak.
Megérted, ugye?
Igen.
Mouri!
Kérnék egy szívességet.
A GYANÚ SZERINT HOZZÁNYÚLTAK AZ EISHIN-ÜGY DOKUMENTUMAIHOZ
Elképzelni is utálatos, de egyikőtök se szivárogtatott, ugye?
Tudjátok, ki lehetett az?
Suzuki!
Te voltál?
Nem.
Nem tennék ilyet.
Mindenesetre…
sok munka lesz, mire lerendezzük ezt.
Ha bármit megtudtok erről, azonnal szóljatok nekünk!
Egyelőre felsőbb döntésre várunk.
- Igen, uram. - Igen, uram.
Gyere!
Elnézést!
Olvastad a cikket?
Igen.
A sajtóban és a közösségi médiában
egyre hangosabban fogják követelni az igazságot.
Kérd a szimpatizánsaink segítségét!
Nyomjuk el a reakciókat az interneten!
Természetesen.
Illetve…
Mouri pénzügyi főigazgató le fog mondani.
Nem volt könnyű döntés,
de ha tovább húzódik ez a polémia,
az rosszat fog tenni a kormánynak.
Mi a baj?
Semmi.
Csak úgy érzem, én is felelős vagyok a Mouri úrral történtekért.
Ne aggódj!
Bizonyos pozíciókban a felelősségvállalás
része a munkaköri leírásnak.
Értem, uram.
Most elmegyek.
…Mouri főigazgató
tegnap este bejelentett lemondásáról.
MOURI LEMONDOTT
Ez ám a hirtelen távozás!
Ez azt jelenti, hogy tényleg iratokat hamisítottak.
Nem lennék abban olyan biztos.
Lehet, hogy csak feláldozták őt, hogy ne legyen több kérdés.
Tényleg?
Akkor ki tudja, miben hihet az ember.
- Igen. - Visszaértem.
- Szia! - Szia!
Tájékoztattam a minisztert,
hogy lemondani szándékozom a pénzügyi főigazgatói posztról.
Az Eishin-ügyről van szó, igaz?
Nahát! Talán érdekelni kezdett a dolog?
Igen. Az a szülővárosom.
Tényleg? Komolyan?
Sziasztok!
- Szia! - Jó legyél!
Mayu!
Ráérsz munka után?
- Mire? - Ne legyél már ilyen!
Szóval, megtettem, amit tudtam,
hogy megismerjem a helyzetet, de nem értettem mindent.
És a munkakeresésről is szeretnélek kérdezni.
Hogyhogy hirtelen ennyire érdekelnek ezek?
Mi az? Talán baj?
Szólok előre, hogy sokat kérek az óráimért!
Hívj meg reggelizni!
Jó, persze.
Várj egy kicsit!
ERŐSÖDIK A GYANÚ, HOGY MOURI LEMONDÁSA CSAK TERELÉS
Ez nem jó. Most sem értem.
Hányszor kell elmagyaráznom?
Miért akkora ügy ez?
Nem ismerek minden részletet.
De lényeg, hogy a miniszterelnök körei előnyben részesülnek.
Tényleg? És azzal mi a baj?
Te tényleg egyetemre jársz? Olvass utána a demokráciának!
Jól van, értem!
Egyébként…
- Igen? - Tudod, ki ez a riporter?
Nézd meg!
Nem, nem ismerem. Mi ez?
Nézd meg!
Matsuda a Touto Newstól.
Az Eishin Akadémia kapcsán
a Pénzügyminisztériumnak választ kell adnia…
Mindig jól megizzasztja a kabinetfőnököt,
de Twitteren meg csak oltogatják.
…és többen felszólították…
Elképesztő!
Én nem lennék képes rá.
…megfelelő válaszokat adnia?
Szuper ez a nő!
Igazán elszánt.
Hallgatom.
A megsemmisített iratokat illetően…
Na!
Térjen a lényegre!
De szerintem…
ha egy újságíró csinálja, az nem változtat semmin.
Olyan, mintha mindent a nagykutyák döntenének el.
Tényleg ezt hiszed?
Oké…
Nem teljesen komolyan gondolom így. De mindig is így volt, nem?
És ez így jó, Ryo?
Nem tudom.
Ha így béke van…
- A fenéket jó! - Ez fájt!
- Mi volt ez? - Megyek órára.
Jó.
Köszi a reggelit!
Hogy haladsz?
Jól. Lesz egy listám a hét végéig
ellenzékiekről és újságírókról.
- Értem. - Jó.
A közvélemény hamarosan még idegesebb lesz.
Ezt hogy érti?
Mouri a parlament előtt fog tanúskodni.
- De én is… - Megnyugodhatsz, Murakami.
Ha ezt átvészeljük, hamar el fogják felejteni.
Addig bírd ki!
FELMONDÓLEVÉL
Nem bírom tovább.
Nem fogadhatom el. Gondold át!
Mouri holnapi vallomása után minden visszaáll a régi kerékvágásba.
Nem ez a baj.
Légy megértő, Suzuki!
Tudom, hogy ez felzaklatott,
de a családod érdekében bírd ki!
Rendben?
Gondoltam, hogy maga volt.
Azon a napon…
Mit akart elmondani nekem?
A hívása utáni napon jött ki a cikk.
Maga volt az…
aki szivárogtatott?
Nem én voltam!
Akkor ha tud valamit, kérem, mondja el!
Én…
semmit se tudok.
Holnap…
Mouri főigazgató tanúskodni fog a parlamentben.
Mit gondol erről?
- Nincs mit mondanom! - Sajnálom!
Akkor már csak egy kérdésem van.
- Ne kövessen engem! - Suzuki úr!
Láttam, hogy áthelyezték.
Szokatlan időpontban tették, igaz?
Máskor helyezték át, mint amikor szokás.
Meg tudja mondani…
miért helyezték át?
Suzuki úr?
Elnézést!
Ha bármi problematikusat kérdeznek,
hivatkozz arra, hogy büntetőjogilag felelősségre vonhatnak érte!
A kihallgatás biztosan durva lesz.
Menni fog?
Nem lesz baj.
Mouri…
nagyra értékelem a munkát, amit az évek során végeztél.
Ezennel megnyitom a Költségvetési bizottság ülését!
A költségvetés végrehajtásának vizsgálata során
ma egy tanút fogunk meghallgatni iratok megsemmisítéséről
az Eishin Akadémiához köthető földeladás ügyében.
Mouri Yoshikazuhoz van szerencsénk?
Igen.
Akkor a törvény értelmében a tanú most esküt tesz.
Mindenki álljon fel!
Én, Mouri Yoshikazu esküszöm, hogy az igazat mondom
a lelkiismeretem szerint, és nem hallgatok el semmit,
vagy adok hozzá bármit a vallomáshoz.
Mondja el az igazat arról, miért hamisították meg a dokumentumokat,
és kinek az utasítására!
Mouri úr!
MOURI YOSHIKAZU, VOLT PÉNZÜGYI FŐIGAZGATÓ
Először is, a dokumentumok meghamisítása,
amiről most szó van,
a Csúbui Régiós Pénzügyi Hivatalon belül történt.
Efelől nincs kétség.
A szóban forgó eset olyan iratokkal történt,
amelyeket a régiós hivatalban tartanak
a volt szemétlerakóról.
Beismerte.
Beismerte, hogy meghamisították az iratokat.
Az ilyen eseteknél…
Kimondta.
…nem szoktuk konzultálni a Miniszterelnökséggel,
és nem értesítjük őket.
Elviszi a balhét, hogy mentsék magukat.
Igen.
A Miniszterelnöki Hivatalt nem értesítettük.
Minden a Pénzügyi Főigazgatóságon belül történt.
Már elmondta, hogy a hamisítások a főigazgatóságon történtek,
de kérem, hadd kérdezzek még!
A miniszterelnök vagy a first lady
utasította magát vagy a hivatalát erre?
Mouri úr!
Nem tették.
Ezeket eskü alatt állítja.
A miniszterelnök kabinetfőnöke utasította?
Mouri úr!
Nem, nem tette.
Azért történt mindez,
hogy eltávolítsák a miniszterelnök
és a first lady nevét a feljegyzésekből?
Mouri úr!
A módosítások részleteivel kapcsolatban
nem szeretnék válaszolni.
Ono Masato!
A Miniszterelnökség vezetője vagy helyettese,
a kabinetfőnök vagy a pénzügyminiszter adott ilyen utasítást?
Mouri úr!
Nem, nem adtak.
Minden Csúbui Régiós Pénzügyi Hivatal hatáskörében történt.
A first lady neve többször is feltűnik a dokumentumokban.
Nem érezte úgy, hogy a kormánynak is köze van az ügyhöz?
Erre sem tudok válaszolni.
Komolyan…
Ezt nem hiszem el!
Ez a tanúvallomás haszontalan!
MOURI YOSHIKAZU VALLOMÁSA
Kikerüli a kényes kérdéseket!
- - Így van! Adjon választ! - Elnök úr!
Semmi értelme így folytatni.
- - Nyomozást! - Úgy van!
Sajnálom.
Miért kérsz bocsánatot?
Nem szánalmas, hogy ide jutott a férjed?
Persze, hogy nem. Te is tudod.
Néha látok elhajtani egy rendőrautót.
Minden alkalommal…
azon tűnődöm, értem jönnek-e.
Pihenj kicsit!
Jó ideje megállás nélkül dolgozol.
Holnap is jövök.
Mayumi!
Köszönöm.
Pihenj sokat!
Suzuki úr! Látogatói vannak.
Elnézést!
Örvendek!
Yagawa úr vagyok a Nagojai Ügyészségtől.
Már biztos szóltak maguknak.
Nincs mit mondanom.
Tudom.
Természetesen joga van hallgatni, Suzuki úr.
Ha csak bizonyos kérdésekre válaszol, az sem baj.
Amire nem akar, nem kell.
Akár végig csendben maradhat.
Akkor…
szeretnék hallgatni.
Elnézést!
Leülhetek?
Suzuki úr?
Az egyedüliek, akik tudják, mi az igazság…
azok maga és a kollégái.
Nem hagyhatjuk, hogy a feledés homályába vesszen az ügy.
Kérem…
mondja el az igazságot!
Én…
csak a munkámat végeztem a nép érdekében.
Ahogy mindig is.
Nem voltam hajlandó megtenni.
Mondtam nekik, hogy nem akarom. Mondtam, hogy ez eltussolás.
Én…
csak azt akartam, hogy a feleségem büszke legyen.
Suzuki úr!
Olyan férj akartam lenni, akire büszke lehet!
Mi fog…
velem történni?
Ne aggódjon, Suzuki úr!
Nem azt akarjuk tudni, mit tett.
Csak hallani akarjuk, mit tud.
A MÉDIA NYOMÁSÁRA ELINDUL A NYOMOZÁS
Minden nappal egyre kevesebbet írnak az Eishin-botrányról.
Nem fogom annyiban hagyni.
BEJÖVŐ HÍVÁS
Suzuki!
Hogy érzed magad?
Nem tudom.
Jövő héten engednek ki.
Ez jó hír.
Úgy tűnik,
hogy az Eishin Akadémiától szivárogtatott valaki.
Sajnálom, hogy rád gyanakodtam.
Valóban?
Nemrég egy ügyész járt nálam.
Engem is meglátogatott.
Emiatt aggódtam, így eljöttem látogatóba.
Kurosaki úr!
Igen?
Emlékszik arra, amikor együtt dolgoztunk Sizuokában?
Igen.
Nagyon kedves volt velem.
Annyival tehetségesebb volt a többieknél,
hogy hihetetlen tempóban léptették elő.
Mindenki csodálta magát.
Adni akarok magának valamit.
Itt van minden változtatás, amiben részt vettem.
Nem mutattam meg senkinek.
Szeretném…
ezt magára bízni, Kurosaki úr.
Még meglátogatlak.
Kurosaki úr!
Kérdezhetek valamit?
Mi lenne az?
Azért helyeztetett át ide,
hogy elvégezzem a változtatásokat?
Még szép, hogy nem!
Ezt örömmel hallom.
MATSUDA ANNA
TITKOSÍTOTT
MATSUDA CSALÁD
AZ APA AUTÓBALESETBEN MEGHALT
AZ ANYA UGYANAZON BALESET ÁLDOZATA LETT
A BÁTYRÓL LÁSD A CSATOLMÁNYT
MATSUDA KOHEI, A BÁTY
MATSUDA KOHEI MINISZTERELNÖKSÉG
MATSUDA KOHEI
Kohei…
Megjöttem!
Kazuya?
A műsorban megjelenő személyek és események a fantázia szüleményei,
és nem valódi eseményeket ábrázolnak.
A feliratot fordította: Göntér Bence